โยโกฮามะ เอ็ฟ มารินอส

**โยโกฮามะ เอ็ฟ มารินอส** (; ) เป็นสโมสรฟุตบอลอาชีพญี่ปุ่นที่อยู่ในเมืองโยโกฮามะ จังหวัดคานางาวะ ส่วนหนึ่งของเขตอภิมหานครโตเกียว สโมสรแข่งขันในเจ1 ลีก ซึ่งเป็นลีกสูงสุดของประเทศญี่ปุ่น

สโมสรก่อตั้งเมื่อ ค.ศ. 1972 ในฐานะทีมบริษัทของนิสสันมอเตอส์ ต่อมาได้เปลี่ยนชื่อเป็น โยโกฮามะ มารินอส ใน ค.ศ. 1992 และได้ควบรวมกับ โยโกฮามะ ฟลูเกลส์ ใน ค.ศ. 1999 กลายเป็นชื่อปัจจุบัน สโมสรชนะเลิศลีกสูงสุด 7 สมัย (5 สมัย ในชื่อปัจจุบัน และ 2 สมัย ในชื่อนิสสันมอเตอส์) พวกเขาจึงเป็นหนึ่งในสโมสรเจลีกที่ประสบความสำเร็จมากที่สุด โยโกฮามะ เอ็ฟ มารินอส เป็นสโมสรที่อยู่ในลีกสูงสุดของฟุตบอลญี่ปุ่นยาวนานที่สุด โดยอยู่มาตั้งแต่ ค.ศ. 1982 ทำให้พวกเขา ร่วมกับคาชิมะ แอนต์เลอส์ เป็นสองสโมสรที่ได้แข่งขันในลีกสูงสุดของฟุตบอลญี่ปุ่นทุกปีนับตั้งแต่ก่อตั้งเป็นต้นมา

## ประวัติ
### ในชื่อนิสสันมอเตอส์ (ค.ศ. 1972–1991)
ต้นกำเนิดของทีมย้อนกลับไปเมื่อ ค.ศ. 1972 ซึ่งก่อตั้งในชื่อ **สโมสรฟุตบอล[[นิสสัน]]มอเตอส์** อยู่ในเมืองโยโกฮามะ นิสสันเลื่อนชั้นสู่ดิวิชัน 2 ฟุตบอลลีกใน ค.ศ. 1976 ภายใต้การคุมทีมของ ชู คาโมะ ทีมชนะเลิศเจแปนซอกเกอร์ลีกใน ค.ศ. 1988 และ 1989 ชนะเลิศเจเอสแอลคัพ ใน ค.ศ. 1988, 1989 และ 1990 และชนะเลิศถ้วยพระจักรพรรดิใน ค.ศ. 1983, 1985, 1988, 1989 และ 1991 ทีมใน ค.ศ. 1989 ชนะเลิศ "มงกุฎสามชั้น" จากการชนะเลิศการแข่งขันสามรายการหลักในญี่ปุ่น โดยมีผู้เล่นชื่อดังอย่าง คาซูชิ คิมูระ, ทากาชิ มิซูนูมะ และผู้เล่นชาวบราซิล ออสการ์ เมื่อสิ้นสุดฤดูกาล 1991–92 ทีมชนะเลิศเอเชียนคัพวินเนอร์คัพเป็นสมัยแรก

### ในชื่อโยโกฮามะ มารินอส (ค.ศ. 1992–1998)
นิสสันได้รับการจดทะเบียนในเจลีกที่เพิ่งก่อตั้งใหม่เพื่อรับสถานะสโมสรอาชีพ และเปลี่ยนชื่อสโมสรเป็น **โยโกฮามะ มารินอส** เป็นการอ้างอิงถึงสถานะของโยโกฮามะในฐานะเมืองท่าสำคัญ โยโกฮามะ มารินอส ในช่วงแรกในฐานะทีมอาชีพ ยังคงชนะเลิศในรายการต่าง ๆ ได้แก่ ถ้วยพระจักรพรรดิ, เอเชียนคัพวินเนอร์คัพสมัยที่สองติดต่อกัน และชนะเลิศเจลีกสมัยแรกใน ค.ศ. 1995 การแข่งขันระหว่างโยโกฮามะ มารินอสกับเวร์ดี คาวาซากิ เป็นที่รู้จักกันในชื่อเนชันแนลดาร์บี

### ในชื่อโยโกฮามะ เอ็ฟ มารินอส (ค.ศ. 1999–ปัจจุบัน)

สโมสรเปลี่ยนชื่อเป็น **โยโกฮามะ เอ็ฟ มารินอส** ใน ค.ศ. 1999 หลังจากการควบรวมกิจการทางเทคนิคและการเงินกับ โยโกฮามะ ฟลูเกลส์ ซึ่งได้ประกาศล้มละลายไปแล้ว ได้มีการเพิ่มตัวอักษะ F เข้าไปในชื่อ เพื่อเป็นตัวแทนของฟลูเกลส์ครึ่งหนึ่งในสโมสร อย่างไรก็ตาม แฟนบอลของฟลูเกลส์จำนวนมากปฏิเสธทีมใหม่ โดยรู้สึกว่า ทีมของพวกเขาถูกยุบรวมกับเอ็ฟ มารินอส แทนที่จะควบรวมเข้ากับทีม ส่งผลให้พวกเขาปฏิเสธที่จะติดตามเอ็ฟ มารินอส และก่อตั้งสโมสรฟุตบอลโยโกฮามะขึ้นมา ซึ่งเป็นคู่แข่งใหม่ในเมืองของเอ็ฟ มารินอสแทน โดยอาศัยเงินบริจาคจากสาธารณะ และการเป็นพันธมิตรกับ ไอเอ็มจี ซึ่งเป็นตัวแทนจัดหาบุคลากร

มารินอสจบรองชนะเลิศในเจ1 ลีก ฤดูกาล 2000 โดย ชุนสุเกะ นากามูระ ได้รับการเสนอชื่อให้เป็นผู้เล่นยอดเยี่ยมประจำฤดูกาล

เมื่อวันที่ 27 ตุลาคม ค.ศ. 2001 มารินอสชนะเลิศเจลีกคัพ โดยชนะ จูบิโล อิวาตะ ในการดวลลูกโทษ 3–1 หลังเสมอในเวลาปกติ 0–0

มารินอสจบรองชนะเลิศในเจ1 ลีก ฤดูกาล 2002 ตามหลังจูบิโล อิวาตะ

## สนามกีฬา
[right|thumb|[สนามกีฬานานาชาติโยโกฮามะ|สนามกีฬานิสสัน หนึ่งในสองของสนามเหย้าของโยโกฮามะ เอ็ฟ มารินอส|285px]]
[right|thumb|[สนามฟุตบอลเอ็นเอชเคสปริงมิตสึซาวะ|สนามกีฬามิตสึซาวะ หนึ่งในสองของสนามเหย้าของโยโกฮามะ เอ็ฟ มารินอส|285px]]
สนามเหย้าของทีมคือ สนามกีฬานิสสัน หรือรู้จักในชื่อ สนามกีฬานานาชาติโยโกฮามะ และสนามกีฬามิตสึซาวะ ทีมฝึกซ้อมที่มารินอสทาวน์ ซึ่งตั้งอยู่ในบริเวณมินาโตมิไร แต่ได้ย้ายไปที่สนามโคซูคูเอะ ซึ่งอยู่ติดกับสนามเหย้าใน ค.ศ. 2016

## ผู้เล่นและทีมงาน
### ผู้เล่นชุดปัจจุบัน

เว็บไซต์ทางการของสโมสรระบุว่า มาสคอตของสโมสรคือผู้เล่นหมายเลข 0 และผู้สนับสนุนคือผู้เล่นหมายเลข 12

### ผู้เล่นที่ถูกยืมตัว

### หมายเลขที่เลิกใช้

## เกียรติประวัติ

## อ้างอิง

## แหล่งข้อมูลอื่น

*  
* Yokohama F. Marinos ใน เจลีก 
*  
*  


หมวดหมู่:สโมสรฟุตบอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2515
หมวดหมู่:โยโกฮามะ
หมวดหมู่:สโมสรที่ชนะเลิศเอเชียนคัพวินเนอร์คัพ
หมวดหมู่:ก่อตั้งในประเทศญี่ปุ่นในปี พ.ศ. 2515